google/wiki40b huggingface dataset:
Al-Muhtadi

Abu Ishaq Muhammad al-Muhtadi bi-'llah ibn al-Wathiq (arabisk: أبو إسحاق محمد المهتدي بالله بن الواثق‎ Abū Isḥāq Muḥammad al-Muhtadī bi-'llāh b. al-Wāṯiq; død 21. juni 870) var den fjortende abbasidiske  kalif (869–870).
Al-Muhtadi hadde ry på seg som en from mann. Han ble innsatt som kalif av al-Mu'tazz' (866–869) mordere. Annerledes enn de tyrkiske garder hadde forestilt seg, ble han ikke noen marionette for dem, og han forsøkte heller å utnytte spliden mellom dens offiserer. Idet han ikke hadde kontrollen over sikkerheten i Samarra, ble han myrdet allerede 21. juni 870. Under hans etterfølger al-Mu'tamid (870–892) lyktes det abbasidene å stabilisere sin makt igjen.
Byrsopolis

Utseende

Middelsstore til nokså store, avlangt-ovale, brunlige eller rødlige skarabider. Scutellum er avrundet. Kjevene (mandiblene) er helt avrundet. Antennene er 10-leddet men en lang, tre-leddet klubbe. Dekkvingene har tett, kraftig punktering og litt læraktig overflate. Beina er kraftige, leggen (tibia) på bakbeinet har minst 10 pigger i spissen.

Utbredelse

Slekten er utbredt i Guyana og Brasil.
Anatomisk terapeutisk kjemisk klassifikasjon

ATCvet

Det Anatomiske terapeutiske kjemiske klassifikasjonssystemet for veterinærmedisin (ATCvet) blir brukt for å klassifisere medisiner for veterinærbruk. ATCvet-koder kan lages ved å sette bokstaven Q foran den vanlige ATC-koden som benyttes for medisiner for mennesker. Som et eksempel, så vil furosemid for veterinærbruk ha koden QC03CA01.
Noen koder er kun i bruk for veterinærmedisin, som for eksempel QI Immunologiske medisiner.
Australorhipis

Utseende

Hannen har kamformede antenner.

Utbredelse

Slekten er utbredt i Australia.
Kolbäck

Kolbäck er et tettsted i Hallstahammar kommune i Västmanlands län i landskapet Västmanland i Sverige. Det ligger cirka seks kilometer sør for Hallstahammar. I 2010 hadde tettstedet 1 951 innbyggere.
Herefordshire Sunday League

Herefordshire Sunday League er en engelsk liga som spilles i Herefordshire. Ligaen består av 3 divisjoner og arrangeres av Herefordshire County Football Association.

Premier Division

1. Allstars 2. Barrels 3. Bromyard Colts 4. Credenhill 5. Heart of Oak 6. La Mano De Dios 7. Maidenhead 8. Phoenix 9. Treble H 10. Vaga 11. Welsh Club

Divisjon 1 Nord

1. Bell 2. Britannia 3. Burghill Rangers 4. H W X 5. Holmer Athletic 6. Hop Pole 7. Kingspan 8. Longbar 9. Orleton 10. Real Toros 11. Tenbury 12. Whitecross

Divisjon 1 Syd

1. Athletico Toros 2. Atletico Ledbury 3. Broadleys 4. Bullinghope FC 5. Casuals 6. Goldvale 7. Kingstone 8. Misfits 9. Norfolk Athletic 10. Rose & Crown 11. Rosey Athletic 12. Ross Juniors 13. Woolhope Allstars
Arealplan

Arealplan er en del kommuneplanen. Arealplanen skal vise sammenhengen mellom fremtidig samfunnsutvikling og arealbruken i kommunen. Videre skal arealdelen av kommuneplanen vise hovedtrekkene i arealdisponeringen og rammer og betingelser for hvilke nye tiltak og ny arealbruk som kan settes i verk.
Arealplan er en oversiktsplan over hele kommunens område, mens reguleringsplan ofte er en mer detaljert plan over mindre områder.
Puppesnegler

Utseende

Skallhøyde er 1,5-2 millimeter og det har flere vridninger. Mål er skallhøyde og nummer er vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Åpningen eller skall-munningen har utvekster som tenner og folder, den kan være til venstre eller høyre, det vil si at skallet er enten venstre- eller høyrevridd. Hos norske arter av puppesnegler er det kun Vertigo pusilla og V. angustior som har venstrevridd skall, de andre har høyrevridd skall. Skallet hos puppesnegler er ovalt og innsnørt i hver vinging.

Levevis

Puppesnegler lever på land i fuktig og vegetasjonsrik skog. De finnes ofte på undersiden av steiner, trestammer og blad.
Puppesnegler er tvekjønnet noe som gjør det lettere å finne en partner. For å kunne legge egg kreves allikevel to snegler, som under parringen, befrukter hverandre gjensidig. Ettersom de er tvekjønnet kan begge legge egg. Snegler dør vanligvis ikke lenge etter parring og egglegging.
STS-121

Høydepunkter fra ferden

STS-121 vil være den andre ‘Return to Flight mission’ siden det tragiske tapet av romfergen Columbia 1. februar 2003.
Discovery vil koble seg sammen med den internasjonale romstasjonen ISS. Der vil Reiter bli det tredje medlemmet ombord på ISS. Da vil romstasjonen ha tre mennesker boende ombord for første gang siden romstasjonens ‘Crew 6’ returnerte til Jorden 4. mai 2003.
Discovery vil også ha med seg den italienskbygde ‘Multi-Purpose Logistics Module (MPLM) Leonardo’ med utstyr og forsyninger ombord, for sammenkobling med ISS. Dette blir den fjerde ferden for Leonardo til ISS.
Mannskapet vil undersøke hele romfergen på dag 2 av romferden ved hjelp av et kamera plassert på robotarmen til romfergen. Denne inspeksjonen vil se etter skade ved oppskyting pga is, skum eller treff av fugler. Senere vil det på dag 10 bli brukt en laser festet til robotarmen for å utføre nok en sjekk etter mindre hull og skader. Det vil være første gang en slik inspeksjon er gjort i rommet.
Samnitter

Samnitter var en italisk stamme i oldtiden som befolket området kjent som Samnium i sørlige og sentrale Italia. Folket ble involvert i flere kriger med den romerske republikken fram til 100-tallet f.Kr. Samnittene var langt mindre grove og primitive enn romerne framstilte dem som, men også mindre urbaniserte enn mange andre folk på den italienske halvøya.
Som et oskisktalende folk hadde samnittene antagelig sin opprinnelse som en sidegren av sabinerne, som også oppholdt seg i det kuperte innenlandsområdet i sentrale Italia. På slutten av 300-tallet f.Kr. var det en tid med utstrakt folkevandring av folkegrupper i Italia, særskilt de som hadde oppholdt i innlandet og fjellene Appenninene. De bevegde seg inn på slettene og den fruktbare vestkysten av Italia, og blokkerte da Romas ekspansjon i denne retningen. De best kjente av disse folkevandringene var samnittene. Deres krigere på hesteryggen ble framstilt på stiliserte gravmalerier, bevart i området Paestum i sørlige Italia.
Saminittene dannet et forbund, bestående av fire folk eller stammer: hirpinere, kaudiere, karakenere, og pentrere. De allierte seg med romerne for å kjempe mot gallere i 354 f.Kr., men ble senere fiender med romerne og var involvert i en rekke av tre kriger mot Roma i årene 343–341, 327–304, og 298–290 f.Kr.; de såkalte samnitterkrigene. Disse «krigene», i henhold til historikeren Mary Beard, er ganske så kunstige konstruksjoner ved at det isolerer to fiender og ga dem navn til en langt mer utstrakt strid i perioden, sett fra et dedikert romersk-sentrisk synsvinkel. Det sagt framhever disse hendelsene betydelige endringer.
Til tross for en overveldende seier i slaget i kaudinerpasset i 321 f.Kr., men det var knapt noe slag i det hele tatt. Romerne ble fanget inne i et fjellpass uten tilgang på vann. De ga rett og slett opp og måtte ydmykende overgi seg. Disse krigene betydde for romerne at de måtte kjempe stadig lengre og lengre fra Roma. Mens Veii var 16 km unna, var Sentinum rundt 320 km unna på andre siden av Appenninene. I slaget ved Sentinum sto romerne overfor en overveldende fiende av allierte folk. Den greske historikeren Duris av Samos mente det måtte ha vært 100 000 samnittiske og allierte ofre, noe som er usannsynlig da Livius mente mer edruelig at den romerske styrken utgjorde 16 000 menn. Det var uansett en krig på langt større skala enn de mindre trefningene på 300-tallet f.Kr. og mer enn halvparten av den italienske halvøya havnet under tommelen på Roma.
Samnittene ble undertrykt, men selv om de var betydelig svekket, ga de hjelp til den greske hærføreren Pyrrhos og til kartagiske Hannibal i deres kriger mot Roma, henholdsvis i 280–275 f.Kr. og 218-201 f.Kr. De deltok også i forbundsfellekrigen, som ble utkjempet mellom 91 f.Kr. og 88 f.Kr. Senere deltok de i den romerske borgerkrigen i 82-80 f.Kr. som allierte av Carbo mot Sulla, som beseiret dem og deres leder Pontius Telesinus i slaget ved Porta Collina i 82 f.Kr. I henhold til Strabon drev Sulla deretter en form for etnisk rensning mot samnittene, og deretter forsvinner de fra historien.
Husøy (Senja)

Stedet

På grunn av at det er veldig værhardt på yttersiden av Senja, er de eldste husene bardunert til bakken. Nærheten til fiskefeltene og fraværet av rasfare er to av årsakene til at folk har valgt å bosette seg på denne lille øya. Fiskeribedriften Brødrene Karlsen, som er hjørnesteinsbedrift i fiskeværet, driver for tiden godt, og Husøy har hatt en positiv befolkningsutvikling i de senere år. På Husøya er det barne- og ungdomsskole, barnehage, dagligvarebutikk og kafé. Husøy kapell er fra 1957. Stedet fikk nasjonal oppmerksomhet i forbindelse med TV 2s dokusåpe Da damene dro i 2008.
Paulo César Fonseca do Nascimento

Landslaget

Paulo César Fonseca do Nascimento spilte 4 landskamper for Brasils herrelandslag.
Aleksander Walmann

Bakgrunn

Walmann vokste opp i en musikalsk familie i Porsgrunn og har vært opptatt av musikk siden barndommen. I 2012 meldte han seg på TV 2-programmet The Voice, der han nådde finalen. Siden har han varmet opp for artister som Sivert Høyem, Thom Hell, Ole Paus og Sondre Lerche.
Høsten 2016 ble han kontaktet av lydteknikeren og musikkprodusenten Joakim With Steen, og han ble spurt om å synge sangen «Grab the Moment». Sangen ble tatt ut til å delta i NRKs Melodi Grand Prix lørdag 11. mars 2017. Der vant sangen finalen og ble Norges bidrag til Eurovision Song Contest. «Grab the Moment» kvalifiserte seg til finalen og endte på en tiendeplass i finalen lørdag 13. mai. Steen har komponert låten, mens Jonas McDonnell har skrevet teksten.
Høsten 2017 var Walmann en av deltakerne i NRK-programmet Stjernekamp, der han endte på sjetteplass bak artister som Ida Maria, Didrik Solli-Tangen og vinneren Adam Douglas.
Ved siden av musikken har Walmann tidligere vært en aktiv snowboard-utøver, og i årene 2002–2005 var han elev ved Norges toppidrettsgymnas på Geilo.
«Sankt Georg og dragen» (skulptur)

«Sankt Georg og dragen» er en middelalderskulptur i Storkyrkan i Stockholm som forestiller legenden om Sankt Georg og dragen. Skulpturen er tilskrevet Bernt Notke (født ca. 1440, død 1509).
En av årsakene til at Notke er tilskrevet skulpturen er hans dokumenterte forbindelser til kretsen rundt Sten Sture den eldre, det faktum at han oppholdt seg i Stockholm, samt et brev undertegnet: «Henrik Wilsing, der hjalp med at lave Jørgen i Stockholm». Wilsing anses som Notkes medhjelper.
Sten Sture den eldre bestilte en skulptur som gravmæle og sannsynligvis for å hylle sin seier over unionskongen Christian I ved slaget ved Brunkeberg i 1471. En eldre teori om at skulpturen skulle være til minne om slaget ved Brunkeberg, avvises av enkelte nye forskere som også anser at den ikke kan være et verk av Notke.
Skulpturen «Sankt Georg og dragen» ble satt opp  i Storkyrkan i Stockholm i 1489, og var Nord-Europas første store ryttermonument. I forbindelse med innvielsen fikk kirken tilsendt en gave fra paven med tre små benbiter lagt inn i et rødt tøystykke. Etter tradisjonen var dette relikvier av Sankt Georg og to andre helgener. Relikviene ble plassert innenfor Sankt Georgs harnisk.
Skulpturen knytter seg til legenden om Sankt Georg og dragen, et billedmotiv som ble mye benyttet i middelalderen. Den anses imidlertid å skulle forestille Sten Sture den eldre som ridderen, byen Stockholm og nasjonen Sverige som jomfruen og danskene under unionskongen som dragen.
Hestens seletøy viser tre vannliljeblader, som var den eldre Stureættens, «Sjöbladsättens», våpen. Rustningen på Sankt Georg og på hesten stemmer overens med Sten Stures. Jomfruen bærer en burgundisk drakt og smykker etter samtidens fornemme smak og kan muligens ha hatt Sten Stures ektefelle Ingeborg Tott som forbilde.
Skulpturen er utformet av eketre og hver figur er hul, sannsynligvis for å unngå sprekkdannelser. I tillegg til ek består den av andre materialer som lær, tegl og jern.
Det ble laget en kopi i bronse rundt 1910 og denne er plassert på Köpmantorget i Stockholm.
Daniel Chester French

Liv og karriere

French ble født i Exeter i New Hampshire. Han var sønn av Henry Flagg French (1813-1885), som var advokat, dommer, assisterende finansminister og forfatter av en bok som omhandlet drenering av dyrkbart land, og hans kone Anne Richardson. I 1867 flyttet French med sin familie til Concord i Massachusetts, der han var nabo og venn av Ralph Waldo Emerson, og Alcott-familien. Hans beslutning om å lære seg billedhugging var påvirket av Louisa May Alcotts søster May Alcott.
Frenchs første utdannelse omfattet opplæring i anatomi med William Rimmer og tegning med William Morris Hunt. French tilbrakte et år som student ved Massachusetts Institute of Technology, og også flere år i Firenze i Italia der han studerte i Thomas Ball's studio. French første betalte oppdrag fikk han for Minute Man bestilt av byen Concord, Massachusetts. Det ble avduket 19. april 1875 på hundreårsdagen for Slaget ved Lexington og Concord. Han etablerte snart sitt eget studio, først i Washington DC,og flyttet senere til Boston og deretter til New York. French' ry og berømmelse vokste med hans Statue of the Republic for World's Columbian Exposition i 1893 i Chicago. Andre minneverdige verker av French omfatter: First Division Monument  og Butt-Millet Memorial Fountain i Washington; John Harvard i  Cambridge, Massachusetts. Videre bronsedører for Boston Public Library og The Four Continents på US Custom House, New York (nå Alexander Hamilton US Custom House). I tillegg til Lincoln Memorial, samarbeidet French med arkitekten Henry Bacon på mange minnesmerker rundt i landet og på Dupont Circle-fontenen i Washington DC.
Guthrum

Guthrum (Guthrum den eldre), (død 890) var konge over de danske (norrøne) vikingene i Danelagen, et vikingrike i England sist på 800-tallet. Han er også kjent under navnet Gorm den gamle (må ikke forveksles med den danske Gorm den gamle, konge i Danmark fra 934 til 958. Guthrum lot seg døpe og tok navnet Æthelstan (Athelstan).

Den store hedenske hær

I første halvdel av det 9. århundre hadde vikingene angrepet mål i England i enkeltstående raid sommerstid og dratt tilbake til Skandinavia med sitt bytte. Fra 850 skiftet de taktikk og etablerte en vikingleir som overvintret på Isle of Thanet ved Themsens munning. I 866 dro en større vikinghær under ledelse av Ivar Beinlause og Halvdan Ragnarsson, sønnene til Ragnar Lodbrok til England og et landområde i Northumbria. 1. november 866 inntok de byen Jorvik (York) og etablerte seg der. I mars 867 slo de den engelske kong Ælla II av Northumbria i et slag og kunne etablere et skandinavisk dominert kongedømme i Northumbria, Danelagen.
I slaget ved Ashdown i 871 ble vikingene slått av en engelsk hær under ledelse av Alfred den store. Vikinglederen Bagsecg ble drept og Halvdan flyktet til Danmark. I 874 dukker Guthrum opp som lederskikkelse i Danelagen. Han fortsatte danenes krig mot Alfred for å gjenerobre områdene i Wessex. I 876 hadde Guthrum kontroll over deler av Mercia og Northumbria, og forsøkte å ta Wessex.
Guthrum seilte med hæren sin til Poole og slo styrkene sammen med andre vikinger som hadde gått i land i området mellom Frome og Trent. Guthrum inntok Exeter og Wareham, men Alfred forhandlet fram en fredsavtale. Guthrum brøt fredsavtalen i 877 og invaderte Wessex.

Slaget ved Edington

I 878 angrep Guthrum igjen, men Alfred som hadde overvintret i Chippenham i Wiltshire, unnslapp så vidt. Alfred samlet nye styrker og angrep Guthrums hær ved Edington (Ethandun) – en liten by i Wiltshire. I dette avgjørende slaget i mai 878 ble vikinghæren presset tilbake, først og fremst fordi Alfred hadde organisert hæren sin etter mønster av de romerske legionærer med en tett kjede av skjold som vikingene ikke klarte å trenge gjennom. Vikikingene måtte trekke seg tilbake, og etter to ukers beleiring ba de om fredsforhandlinger.

Wedmoretraktaten

Alfred aksepterte Guthrums overgivelse på betingelse av at vikingene trakk seg ut av Wessex og at Guthrum konverterte til kristendommen. Denne fredsavtalen er kjent som Wedmore-traktaten. Tre uker senere kom Guthrum og tretti av hans nærmeste krigere til Aller (nær Athelney) hvor Guthrum ble døpt av kong Alfred og adoptert som hans sønn. Ved dåpen tok Guthrum navnet Æthelstan (Athelstan). Guthrum trakk seg ut av Wessex, men beholdt kontrollen over vikingriket Danelagen.
Alfreds seier var viktig for kristendommens gjennomslag, samtidig som Guthrums konvertering var viktig for hans rolle i England.
Allerede i 884 forsøkte Guthrum å angripe Wessex igjen, men ble nok en gang slått tilbake, uten at han ble fratatt kongemakten i Danelagen.

Død

Guthrum døde i 890 og ble begravet i Hadleigh i Suffolk. Det er ikke kjent at han etterlot seg barn.
Sagarika (missil)

Utvikling

Utviklingen av K-15-missilet begynte på slutten av 1990-tallet med hensikt å bygge et ballistisk missil som kunne avfyres fra de atomdrevne ubåtene i Arihant-klassen i den indiske marinen. Sagarika har en lengde på 10 meter, en diameter på 0,74 meter, veier 17 tonn og kan ta en nyttelast på opptil 1 000 kg over en avstand på 700 km. Det ble utviklet ved DRDOs missilkompleks i Hyderabad.  Utviklingen av den undersjøiske oppskytningsrampen, kjent som Project 420, ble fullført i 2001 og overlevert til den indiske marinen for utprøving. Oppskytningsrampen er utviklet ved Hazira i Gujarat.  
Missilet ble vellykket testavfyrt seks ganger og testet til sin fulle rekkevidde opptil tre ganger. Testene den 26. februar 2008 skjedde fra en neddykket pongtong 50 meter under overflaten utenfor kysten av Visakhapatnam. En landbasert variant av K-15 Sagarika ble vellykket testavfyrt 12. november 2008. Sagarika integreres med Indias atomdrevne Arihant-klasse ubåter som ble sjøsatt 26. juli 2009. DRDO utvikler også et annet ubåtmissil, K-4, som vil ha en rekkevidde på 3 000 km. Utviklingsmessige tester av missilets startrakett med gassdrivstoff har blitt gjort fra en pongtong.
Thüringens flagg

Thüringens flagg er delt i fargene hvitt over rødt.
Delstaten Thüringen ble opprettet 14. oktober 1990 av tidligere DDR-distrikter. 10. januar 1991 ble delstatssymbolene vedtatt og da ble Thüringens farger fastslått til hvitt og rødt. Tilsvarende bestemmelse ble nedfelt i artikkel 1 i Thüringens grunnlov av 25. oktober 1993. Flaggfargene er avledet av hovedmotivet i delstatsvåpenet, en løve stripefarget i hvitt og rødt. Løven har vært ført som del av Thüringens våpen siden 1921 og går tilbake til våpenet for landgrevene av Thüringen. Statsflagget har delstatsvåpenet i midten.
Flaggene kan føres både som ordinære rektangulære flagg og som hengende banner.
Blackstone gasskraftverk

Blackstone gasskraftverk er et gasskraftverk i delstaten Massachusetts i USA. Anlegget har en installert produksjonskapasitet på 570 MW, fordelt på 2 blokker / turbiner. Dette er delstatens sjette største termiske kraftverk målt etter installert produksjonseffekt. 
Anlegget stod ferdig i 2001. Brenselkilden er naturgass. Kraftverket opereres av American National Power.
Odontolabis camela

Utseende

En stor (hannen 44-57 millimeter) og kraftig, blankt svart hjortebille. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med tenner bare i spissen, mindre hanner har ofte kjever som er mer eller mindre sagtakkede. Hodet har et trekantet utskudd bak fasettøynene. Pronotum har en tann på sidene et stykke bak midten og er innsnevret bak denne. Hunnen er bredere, uten forstørrede kjever, hodet med et rundet utskudd under fasettøynene. Arten ligner mye på Odontolabis alces men er jevnt over mindre.

Levevis

Larvene utvikler seg i råtne trestammer.

Utbredelse

Arten lever på Filippinene.
Francisco Javier Clavijero botaniske hage

Francisco Javier Clavijero botaniske hage (spansk: Jardín Botánico Francisco Javier Clavijero) er en botanisk hage i utkanten av den meksikanske byen Xalapa. Den befinner seg nær Cofre de Perote, 2,5 km fra den gamle motorveien til Coatepec. Den dekker et areal på 38 hektar, hvorav 30 er beskytta skog på en tidligere kaffeplantasje, og 8 er botaniske utstillingsområder. Den blei åpna i 1975.
Olivengren

Olivengren eller olivenkvist, også kalt «oljekvist», er brukt som symbol fra antikken og til nyere tid. Den er en gren eller kvist av oliventreet og kan være mer eller mindre hardt stilisert. Også bare et blad fra oliventreet, ofte kalt «oljeblad», er brukt som symbol. Oljegren, -kvist og -blad er oftest gjengitt med små oliven (olivenfrukter) mellom og inntil bladene.
Ordet «olje» i stedet for oliven, brukes i Oljeberget i Jerusalem fordi berget har navn etter oliventrærne som gror der.
I Bibelen er olivengren, olivenblad og oliventrær nevnt ca. 30 ganger, både i Det gamle testamentet og i det nye. I Det gamle testamente er omtalt bl.a. Noas due som kom tilbake til arken med «oljekvisten» i nebbet (Første Mosebok 8,11). Duen med oljekvisten skal vise Guds velvilje og den nye tiden etter syndfloden. Oliventrær med symbolsk betydning er omtalt i Koranen og bl.a. i Homers Odysseen og Iliaden.
I Athens skapelsesmyte konkurrerte Atene med Poseidon om makten over byen. Poseidon erklærte sitt eierskap ved å kaste treforken inn i Akropolis, slik at det en kilde med saltvann brøt fram. Atene markerte eierskap ved å plante det første oliventreet ved siden av kilden. Den mytiske kong Kekrops dømte at Atene hadde den beste saken fordi hun hadde gitt den beste gaven. Ugle og olivengren er senere brukt som symboler for Atene, ofte sammenstilt.
To olivengrener stilt som en krans ligner, og har vært forvekslet med, en laurbærkrans som er et symbol for seier i kamp, strid og konkurranser. Olivenkrans, -gren, -kvist, eller -blad er mer vanlig som symbol for fred, fredsarbeid, samarbeid og lignende. Brukt som fredssymbol er også palmegrener og eikegrener, -kvister og -blad.
Olivenkrans er også brukt i moderne idrettsleker.
Olivengrener som krans finnes bl.a. i kjennetegnet til FN med underorganisasjoner/-avdelinger og i våpenskjold, flagg, segl og andre kjennetegn. Israels riksvåpen har to opprette olivengrener, og det greske riksvåpenet har to krysslagte olivengrener rundt skjoldet, mens Maltas riksvåpen har krysslagt olivengren og palmegren rundt skjoldet. Frankrikes riksvåpen er et statsmerke med bl.a. krysslagt olivengren og eikegren. En rekke offentlige og private våpenskjold i mange land har olivengren, -kvist eller -blad.
Blant seglene til eidsvollsmennene på Grunnloven av 17. mai 1814, er det due med olivenkvist i våpenseglet til Hilmar Meincke Krohg og i allegoriseglet til Peter Hount. I norske slektsvåpen er duen med olivenkvisten figur i skjoldet eller hjelmtegnet til bl.a. Blehr, Falsen, Lange, Munch, Nannestad, Omsted og Thaulow.
Fei (Linyi)

Fei (kinesisk: 费县; pinyin: Fèi Xiàn) er et fylke i provinsen Shandong i Folkerepublikken Kina. Det ligger i byprefekturet Linyi.
Befolkningen var i 1999 på 916 555.

Samferdsel

Kinas riksvei 327 løper gjennom området. Den fører Heze i Shandong til Lianyungang i Jiangsu.
Friidrett under Sentralamerikanske og karibiske leker 1959

Friidrett under Sentralamerikanske og karibiske leker 1959. Friidrett var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var åttende gangen som friidrett var med i de sentralamerikanske og karibiske leker. Det var tjueåtte øvelse, tjueto for menn seks for kvinner. Mexico ble beste nasjon med ni gullmedaljer foran Puerto Rico med sju
Lipsi (dans)

Lipsi var en dans som ble etablert av en politisk komité i Øst-Tyskland i et forsøk på å etablere en dans tilpasset sosialismen. Dansens beveglsesmønster og koreografi ble nøye vurdert av komiteen, og det typiske kjennetegnet var at alle erotiske bevegelser var forbudt. De to dansende hadde knapt kontakt. Dansen slo aldri igjennom.
Seriate

Befolkningsutvikling

Tall fra ISTAT